תקנות בינוי ופינוי של אזורי שיקום (המצאת הודעות הפקעה)

{{ח:התחלה}}
{{ח:כותרת|תקנות בינוי ופינוי של אזורי שיקום (המצאת הודעות הפקעה), תשכ״ז–1967}}
{{ח:קטע3||תקנות בדבר המצאת הודעות לבעל מקרקעין מופקעים ולמחזיק בהם}}

{{ח:פתיח-התחלה}}
{{ח:תיבה|ק״ת תשכ״ז, 1706|תקנות בינוי ופינוי של אזורי שיקום (המצאת הודעות הפקעה)|https://olaw.org.il/takanot/takanot-2012.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק בינוי ופינוי של אזורי שיקום#סעיף 35|סעיפים 35}} {{ח:חיצוני|חוק בינוי ופינוי של אזורי שיקום#סעיף 63|ו־63}} {{ח:חיצוני|חוק בינוי ופינוי של אזורי שיקום|לחוק בינוי ופינוי של אזורי שיקום, תשכ״ה–1965}}, ובאישור ועדת העבודה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”מוסר הודעה“ – אדם שנתמנה על ידי מנהל הרשות לבינוי ופינוי של אזורי שיקום (להלן – הרשות) לשמש מוסר הודעה מטעם הרשות לצורך תקנות אלה;
{{ח:ת|סוג=הגדרה}} ”בעל מקרקעין“ – מי שרשום בלשכת רישום מקרקעין כבעל המקרקעין, ובהעדר רישום כזה – מי שלדעת הרשות יש לראותו כבעל המקרקעין.

{{ח:סעיף|2|דרישה לרשות המקומית למסירת שם ומען}}
{{ח:ת}} לפחות חמישה עשר יום לפני הפרסום של הודעת הפקעת מקרקעין ברשומות כאמור {{ח:חיצוני|חוק בינוי ופינוי של אזורי שיקום#סעיף 35|בסעיף 35 לחוק}}, תבקש הרשות בכתב מהרשות המקומית שבתחומה נמצאים המקרקעין למסור לה את השם והמען של בעל המקרקעין המופקעים ושל המחזיק בהם, או, אם בעל המקרקעין או המחזיק בהם גר דרך קבע בחוץ־לארץ או שהוא מיוצג בכל הנוגע לבעלותו או החזקתו במקרקעין על ידי בא כוח – את השם והמען של בא כוחם.

{{ח:סעיף|3|תשובת הרשות המקומית}}
{{ח:ת}} הרשות המקומית תמציא לרשות בכתב, תוך עשרה ימים מיום מסירת הדרישה לפי {{ח:פנימי|סעיף 2|תקנה 2}}, את השם והמען של בעל המקרקעין והמחזיק בהם, או בא כוחם כאמור; היה השם או המען של בעל המקרקעין או המחזיק בהם או בא כוחם בלתי ידוע לרשות המקומית, יצויין הדבר בתשובה.

{{ח:סעיף|4|מסירה על ידי מוסר הודעה}}
{{ח:ת}} תוך עשרה ימים מיום קבלת הפרטים מהרשות המקומית כאמור {{ח:פנימי|סעיף 3|בתקנה 3}} תמציא הרשות לבעל המקרקעין ולמחזיק בהם או לבא כוחם כאמור הודעה בדבר הפקעת המקרקעין, בנוסח שייקבע על ידה, על ידי מסירתה בידי מוסר הודעה במען שצויין בהודעת הרשות המקומית.

{{ח:סעיף|5|מסירה לנמען}}
{{ח:תת|(א)}} הודעת ההפקעה תימסר לנמען גופו או לבא כוחו על ידי מוסר ההודעה; לא היה הנמען במקום יכול מוסר ההודעה למסור את ההודעה לאחד מבני משפחתו של הנמען הגר עמו באותה דירה או הנמצא באותו בית עסק והנראה כבן 18 שנה לפחות; מוסר ההודעה יאשר על העתק הודעת ההפקעה את דבר מסירתה, ויציין את שם האדם לו נמסרה ואת תאריך המסירה.
{{ח:תת|(ב)}} אישור כאמור ישמש ראיה לכאורה לדבר.

{{ח:סעיף|6|הדבקה במקום מסירה}}
{{ח:תת|(א)}} מוסר הודעה אשר לא מצא במקרקעין המופקעים אדם אשר לפי תקנות אלה אפשר להמציא לו כדין את ההודעה או שאדם כאמור סירב לקבל את ההודעה, ידביק את ההודעה על הדלת החיצונית של המקרקעין המופקעים אם היו אלה בנין או במקום אחר עליהם הנראה לעין ויאשר על ההעתק שבידו כי עשה כן תוך ציון מקום ההדבקה ותאריכה.
{{ח:תת|(ב)}} אישור כאמור ישמש ראיה לכאורה לדבר.

{{ח:סעיף|7|מסירה בדואר רשום}}
{{ח:ת}} היתה הרשות סבורה כי יש בהמצאת ההודעה על ידי שליח קשיים מיוחדים או היה לדעת הרשות ספק אם ההודעה נמסרה כדין, תהא הרשות רשאית לשלוח את ההודעה בדואר רשום עם אישור מסירה.

{{ח:סעיף|8|מועד המסירה בדואר}}
{{ח:ת}} נשלחה ההודעה בדואר רשום כאמור {{ח:פנימי|סעיף 7|בתקנה 7}}, יראו את התאריך הנקוב באישור המסירה לידי הנמען כמועד המצאת ההודעה לידי הנמען.

{{ח:סעיף|9|השם}}
{{ח:ת}} לתקנות אלה ייקרא ”תקנות בינוי ופינוי של אזורי שיקום (המצאת הודעות הפקעה), תשכ״ז–1967“.

{{ח:חתימות|כ״ג באדר א׳ תשכ״ז (5 במרס 1967)}}
* '''מרדכי בנטוב'''
שר השיכון
{{ח:סוגר}}
{{ח:סוף}}
[[קטגוריה:בוט חוקים]]